Миргалим Миңнегулов

Миргалим Миңнегулов, Миргалим Йосыф улы Миңнегулов (Миргалим Юсуфович Миннегулов; 1935 елның 25 июне, СССР, РСФСР, ТАССР, Зәй районы, Апач ― 2023 елның 12 ноябре, Кырым, Севастополь) ― ерак араларга йөзүче диңгез капитаны, капитан—остаз, «чит илләрдәге хәрби хәрәкәтләр»дә катнашучы, Новороссийск Адмирал Ф. Ф. Ушаков исемендәге Дәүләт диңгез университетының Севастополь шәһәрендәге филиалы Суднолар йөртү кафедрасы өлкән укытучысы (2006 елдан).

 Тәрҗемәи хәле 
1935 елның 25 июнендә Зәй районы Апач (Түбән Сармаш, Ирнә буе Сармашы, ) авылында туган. Әтисе ягыннан руханилар, морзалар нәселе булган Батыршага барып тоташа. Әтисе Йосыф Миңнегол улы (1909—1944) Бөек Ватан сугышында Белоруссия фронтында һәлак була. Дүрт бала әнисе Гайнелхәят Шәйхелислам кызы (1912―1999, хәзерге Сарман районы Сарайлы авылыннан) тәрбиясендә үсәХатыйп Миңнегулов.   Кечкенә Хатыйп. Казан утлары, 2019, май.. Энесе — Хатыйп Йосыф улы Миңнегулов (1939), КФУ профессоры. Сеңелесе Хәнифә Йосыф кызы (1943), РСФСР атказанган укытучысы (1990). Икенче сеңлесе Гөлнур (? ― 2021 елның ноябрендә вафат) ― 30 ел элемтә бүлеге җитәкчесе булып эшләгәнЛандыш Шәйдуллина. Туган нигез утын саклаучы.  Зәй офыклары, 25.09.2018
Миләүшә Шәйдуллина.  Дөньяда сүзләре бар..

Миргалим Миңнегулов башлангыч белемне 1942—1946 елларда туган авылында ала. Аннан күршедәге Пидәр (Федоровка) мәктәбендә укый. 1949―1951 елларда Казанда һөнәр училищесында электр белән эретеп ябыштыручы белгечлегенә укый. 1951―1957 елларда Таҗикстан ССР Ленинабад (2000 елдан Согыд) өлкәсе мәркәзе Ленинабад (1991 елдан Хуҗанд) шәһәреннән 50 км читтә урнашкан Табошар (2012 елдан Истикъләл) бистәсендәге (1993 елдан шәһәр) уран җитештерү белән шөгыльләнүче хәрби заводта алган белгечлеге буенча эшләгән. 1957―1961 елларда Совет Армиясендә танкист булып хезмәт иткән.

 Диңгезче 
1961―1966 елларда ― Г. Я. Седов исемендәге Дондагы Ростов диңгез училищесы (2012 елдан Г. Я. Седов исемендәге Cу транспорты институты, филиал, ru) курсанты. Диңгез училищесын тәмамлагач, төрле судноларда матрос, штурман, капитан ярдәмчесе булып хезмәт иткән.

«Су транспорты инженеры–эксплуататоры» белгечлеге буенча Одесса диңгез флоты инженерлары институтын (2002 елдан Одесса милли диңгез университеты, ru) (1980, читтән торып) һәм «инженер-судно йөртүче» белгечлеге буенча Новороссийск югары инженерлык диңгез училищесын (2011 елдан Адмирал Ф. Ф. Ушаков исемендәге дәүләт диңгез университеты, ru) (1985) тәмамлаган.

1976―2004 елларда – ерак араларга йөзүче диңгез капитаны. Экипажы 80–220 кешедән торган эре диңгез (балык аулау, фәнни-тикшеренү, сәүдә һ. б.) суднолары белән җитәкчелек итә. Дөньяның барлык океаннарында, барлык диңгезләрендә диярлек йөзгән. КАР, Испания, Уругвай, Голландия, Йәмән, Греция, Италия, Чили һ. б. илләрдә вакытлыча яшәгән һәм эшләгән. «Чит илләрдәге хәрби хәрәкәтләр»дә катнашучы. СССР, Украина һәм кайбер чит илләрнең хөкүмәт бүләкләре алган. Күп кенә чит ил телләрен камил белә.

2004―2010 елларда ― Севастопольдәге Диңгез эзләү–коткару үзәге капитан-координаторы.

2006 елдан ― Адмирал Ф. Ф. Ушаков исемендәге Дәүләт диңгез университетының (Новороссийск) Севастополь шәһәрендәге филиалы Суднолар йөртү кафедрасы өлкән укытучысы. Маневр ясау һәм судно белән идарә итү, суднолар белән идарә итү фәннәреннән укыта Миннегулов Миргалим Юсупович.  Кафедра судовождения, Государственный морской университет имени адмирала Ф. Ф. Ушакова в г. Севастополь.

 Вафаты 
2023 елның 12 ноябрендә 88 яшендә Севастопольдә вафат. Шәһәрнең мөселман зиратында җирләнгәнАйгуль Яруллина.  В Севастополе умер уроженец Заинского района капитан Миргалим Миннегулов. Заинск-информ, 13.11.2023.
 Искәрмәләр 

 Әдәбият 
 Миннегулов Миргалим Юсупович. // Зәй районының күренекле затлары. (төзүчеләр Ф. Ш. Хуҗин, Ә. З. Әһлиуллина). Казан: «Сүз» нәшрияты, 2011 ел, 278нче бит. ISBN 978-5-98356-118-2
 Миннегулов Миргалим Юсупович. // Адиль Тумаров. Необыкновенные судьбы обыкновенных людей (сборник очерков). Севастополь: ЭКОСИ-Гидрофизика, 2016.
 Сылтамалар 
  Миннегулов Миргалим Юсупович.  Кафедра судовождения, Государственный морской университет имени адмирала Ф. Ф. Ушакова в г. Севастополь
 Ландыш Шәйдуллина.  Диңгез капитаны Миргалим Миңнегулов турында: Телебез, халкыбызга мөнәсәбәте шаккатыра иде. Татар-информ, 25.06.2025.

Төркем:Одесса милли диңгез университетын тәмамлаучылар
Төркем:Еракка йөзү капитаннары